text: A-horisonturin er nú kortlagdur rundanum Føroyar
text: #000000
text: A-horisonturin, sum er markið millum botnin á kolberandi lindini (Prestfjallsfylkið) og niðastu basaltfláirnar (Beinisvørðsfylkið), er áður kortlagdur á landi í Vágunum og norðast í Suðuroynni (Rasmussen & Noe-Nygaard, 1969). Harumframt kom man niður ígjøgnum A-horisontin í Vestmanna-1 boringini. Áður hava metingar um, hvussu A-horisonturin gongur ímillum tey kortløgdu økini verið gjørdar, eitt nú hevur serliga tulkingin hjá Regini Waagstein (1988) á einari linju gjøgnum Streymoynna og Suðuroynna verið nógv brúkt.
text: #000001
text: Jarðfeingi hevur nú víðkað kortleggingina av A-horisontinum við at nýta seismiskar dátur og gjørt eitt nýtt kort av, hvussu A-horisonturin tekur seg út á innara landgrunninum (Mynd 1). Kortið er gjørt við at interpolera millum kortløgdu punktini. Á myndini síggjast eisini dátupunktini sum eru nýtt til interpolationina. Myrkabláu punktini vísa uppruna kortleggingina í Vágunum og í Suðuroynni og ljósabláu punktini vísa seismisku linjurnar har A-horisonturin er tulkaður (Jarðfeingi rapport JF-J-2020-06).
text: #000002
text: Mynd 1. Kort fyri A-horisontin. 500 m er ímillum hæddarkurvarnar. Ymisk fyrivarni eru lýst í rapportini. Legg til merkis at kortið fevnir eisini um økir har A-horisonturin er máaður burtur og vísir her hvar hann vildi ligið um hann ikki var máaður burtur.
text: #000003
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000004